Maks Gregorič, AMTK Ljubljana
V letošnji sezoni me čaka veliko preizkušenj in zavedam se, da bo zelo težko 

vse opraviti z odliko, pa vendar je moj edini cilj ostaja nadaljnji napredek. To 

se  mi zdi najbolj pomembno in zaradi tega sem se tudi odpravil v Anglijo, saj me 

samo v angleški premier ligi čaka cca. 50 dirk. 

Točno število dirk je seveda tesno povezano z napredkom, saj le z vajo lahko postaneš mojster. Seveda je napredek potem povezan tudi z rezultatskimi cilji, o katerih pa lahko rečem le, da so večji kakor v lanski sezoni. Sem mnenja, da je najbolj zdravo stopničasto 

postavljanje ciljev, kar pomeni, da si postaviš cilj in ko ga dosežeš, naslednji cilj enostavno postaviš malo višje ter tako počasi napreduješ.
Letos bom največ pozornosti namenil angleški ligi, kjer nameravam odpeljati 

celotno sezono in se pri tem kar se da veliko naučiti. Druga moja prioriteta so 

sistemske dirke, kjer želim izboljšati pretekle uvrstitve.
Moram priznati, da se izredno veselim letošnje sezone in dal bom vse od sebe, 

da gledalci ne bodo ostali ravnodušni nad mojimi vožnjami.

